El Club de Tenis Burjassot celebra una jornada de portes obertes el 8M, Dia Internacional de la Dona
2025-07-24

Divendres que ve 8 de març es commemora el Dia Internacional de la Dona i, per este motiu, el Club de Tenis Burjassot ha organitzat una jornada de portes obertes per a donar a conéixer tant el club com el tennis a les xiquetes, joves i dones adultes del municipi.

Eixe dia, el 8 de març, de 19.00 a 21.00 hores, en les tres pistes de tenis del Poliesportiu Municipal, els monitors del club mostraran a totes les dones que s’acosten com és este esport, les seues regles i la gran labor que realitza el club per a donar-lo a conéixer en Burjassot.

Participar en l’activitat és molt fàcil: únicament cal anar al Poliesportiu amb una raqueta i estar disposada a passar una estona divertida al mateix temps que s’aprenen nocions bàsiques del tenis. Depenent del nivell i del coneixement de l’esport de les xiques que participen en la jornada, es faran diferents grups.

No hi ha excusa per a no gaudir d’una vesprada esportiva i, alhora, reivindicativa.